jkorsvik/nowiki_second_scrape_merged huggingface dataset:
Jason Flemyng

Jason Flemyng (født 25. september 1966) er en britisk skuespiller kjent fra Guy Ritchie-filmene Lock, Stock and Two Smoking Barrels og Snatch.


== Karriere ==
Flemyng åpnet skuespillerkarrieren med å spille gjesteroller i en rekke TV-serier, som for eksempel The Young Indiana Jones Chronicles (1992). Hans første store filmrolle var som Lt. John Wilkins i The Jungle Book (1994), en versjon av Disney-filmen med samme navn, bare i levende bilder. I 1998 fikk han sitt gjennombrudd som skuespiller, med rollen som Tom i kultfilmen Lock, Stock and Two Smoking Barrels. Guy Ritchie var tydeligvis så fornøyd med innsatsen hans at han to år senere brukte Flemyng igjen, denne gangen som Darren i storfilmen Snatch (2000), som også hadde folk som Brad Pitt, Benicio Del Toro og Jason Statham på rollelisten. Begge disse filmene ble skamrost av et samlet pressekorps.
Året etter var han med i krimfilmen From Hell med Johnny Depp. I 2003 spilte han en av hovedrollene i fantasyfilmen The League of Extraordinary Gentlemen, som samlet en rekke av fiksjonshistoriens mest kjente karakterer. Her spilte han Henry Jekyll/Edward Hyde. Sean Connery hadde hovedrollen i denne filmen, som ikke fikk fullt så mye ros av hverken publikum eller presse.
Senere har Flemyng spilt i filmer som Layer Cake (2004), Transporter 2 (2005), Stardust (2007), The Curious Case of Benjamin Button (2009), Kick-Ass (2010), Clash of the Titans (2010), Hanna (2011) og X-Men: First Class (2011), samt en ukredittert cameorolle i The Social Network (2010).
I 2013 spilte han Joe Gargery i dramafilmen Great Expectations, som er en adaptasjon av romanen til Charles Dickens. Her medvirket også skuespillere som Ralph Fiennes, Helena Bonham Carter og Robbie Coltrane.


== Utvalgt filmografi ==
2013: Welcome to the Punch .... Harvey Crown
2013: I Give It a Year .... Hugh
2013: Great Expectations .... Joe Gargery
2011: X-Men: First Class .... Azazel
2011: Hanna .... Sebastian
2010: The Social Network .... Spectator at Henley Regatta (ukredittert)
2010: Clash of the Titans .... Calibos / Acrisius
2010: Kick-Ass .... Lobby Goon
2009: Solomon Kane .... Malachi
2008: The Curious Case of Benjamin Button .... Thomas Button
2007: Stardust .... Primus
2005: Transporter 2 .... Dimitri
2004: Seed of Chucky .... Santa
2004: Layer Cake .... Larry – Crazy
2003: The League of Extraordinary Gentlemen .... Dr. Henry Jekyll / Edward Hyde
2002: Below .... Stumbo
2001: From Hell .... Netley, the Coachman
2001: Rock Star .... Bobby Beers, Steel Dragon Lead Singer
2000: Snatch .... Darren
1998: Lock, Stock and Two Smoking Barrels .... Tom
1998: Deep Rising .... Mulligan
1996: Stealing Beauty .... Gregory
1994: The Jungle Book .... Lt. John Wilkins


== Referanser ==


== Eksterne lenker ==
(en) Jason Flemyng på Internet Movie Database 
(sv) Jason Flemyng i Svensk Filmdatabas 
(da) Jason Flemyng på Filmdatabasen 
(da) Jason Flemyng på Scope 
(fr) Jason Flemyng på Allociné 
(en) Jason Flemyng på AllMovie 
(en) Jason Flemyng hos The Movie Database
Moralets-Llauset vannkraftverk

Moralets-Llauset vannkraftverk er et vannkraftverk i Spania, i nærheten av Lleida og Huesca. Vannkraftverket har en total installert produksjonseffekt på 210 MW. Anleggsarbeidene startet i 1980, og vannkraftverket ble igangsatt for kraftproduksjon i  1985. Dette er et såkalt pumpekraftverk med to vannmagasin, et ovenfor og et nedenfor kraftstasjonen.
Concetto Lo Bello

Concetto Lo Bello (født 13. mai 1924 i Siracusa, død 9. september 1991 samme sted) var en fotballdommer fra Italia. Han dømte internasjonale kamper under det internasjonale fotballforbund, FIFA, fra 1958 til 1974. I 1968 og 1970 dømte han finalen i Serievinnercupen – det nåværende Mesterligaen, mens han dømte andre finalekamp i UEFA-cupen 1973/74. Han dømte dessuten i Fotball-EM 1964 og i Fotball-VM 1966. Concetto Lo Bello innehar rekorden for flest dømte kamper i Serie A (328).
Etter sin aktive karriere som fotballdommer gikk Lo Bello inn i politikk, hvor han i 5 måneder var borgermester i sin hjemby Siracusa, i tillegg til at han ble medlem av det italienske parlament. 
Utover sitt engasjement i fotball og politikk, var han også engasjert i håndball, hvor han blant annet var sjef for det italienske håndballforbund i 15 år, frem til sin død i 1991.


== Karriere ==


=== EM 1964 ===
Ungarn – Frankrike 2–1 (kvartfinale).
Danmark – Sovjetunionen 0–3 (semifinale).


=== VM 1966 ===
England – Mexico 2–0 (gruppespill).
Vest-Tyskland – Sovjetunionen 2–1 (semifinale).


== Referanser ==


== Eksterne lenker ==
Concetto Lo Bello på worldreferee.com
Castro-demningen

Castro demningen er en demning med et vannkraftverk i Spania, i provinsen Zamora. Vannkraftverket har en total installert produksjonseffekt på 190 MW. Anleggsarbeidene startet i 1952, og vannkraftverket ble igangsatt for kraftproduksjon i  1977. Dette er et såkalt pumpekraftverk med to vannmagasin, et ovenfor og et nedenfor kraftstasjonen.
Totalt utbygget kapasitet er 193 MW.
Anlegget ble bygget ut i to trinn:

Castro I med en effekt på 80 MW
Castro II med en effekt på 113 MW.Demningen er en 55 meter høy og 154 meter lang buedam i betong. Reservoaret den skaper har et areal på 180 hektar (0,18 km²) og vannvolum på 26 millioner m3.


== Se også ==
Liste over verdens største vannkraftverk


== Eksterne lenker ==
Castro - SEPREM. Besøkt 17. januar 2012.
Hydropower & Dams in Europe 2011. Besøkt 17. januar 2012.
Harry Rawson

Harry Holdsworth Rawson (født 5. november 1843, død 3. november 1910) var en britisk admiral som huskes best for å ha leda Benin-ekspedisjonen i 1897, som brente ned og plyndra Kongedømmet Benin i dagens Nigeria. Dette var en straffeekspedisjon, og det var ingen skam knytta til det i samtida, og Rawson blei seinere utnevnt til guvernør av New South Wales i Australia.


== Referanser ==


== Eksterne lenker ==
(en) Sir Harry Holdsworth Rawson – kategori av bilder, video eller lyd på Commons 
(en) Nekrolog i The Times
Premadio vannkraftverk

Premadio vannkraftverk er et vannkraftverk i Italia, i nærheten av Sondrio i Lombardia, helt nord i de nordlig-sentrale italienske alper. Vannkraftverket har en total installert produksjonseffekt på 226 MW. Anleggsarbeidene startet i 1950, og vannkraftverket ble igangsatt for kraftproduksjon i 1956, med utvidelser i 2003. Dette er et såkalt pumpekraftverk med to vannmagasin, et ovenfor og et nedenfor kraftstasjonen.


== Eksterne lenker ==
Orichella vannkraftverk

Orichella vannkraftverk er et vannkraftverk i Italia, i vassdraget Ampollino, en sideelv til Arvo. Vannkraftverket har en total installert produksjonseffekt på 150 MW. Anleggsarbeidene startet i 1976, og vannkraftverket ble igangsatt for kraftproduksjon i  1981. Dette er et såkalt pumpekraftverk med to vannmagasin, et ovenfor og et nedenfor kraftstasjonen.


== Eksterne lenker ==
Majid bin Said av Zanzibar

Majid bin Said av Zanzibar (arabisk: ماجد بن سعيد البوسعيد; Māǧid ibn Saʾīd al-Būsaʾīd; født 1834, død 7. oktober 1870) var den første sultanen av Zanzibar. Han styrte Zanzibar fra 19. oktober 1856 til sin død 7. oktober 1870.
Majid blei sultan av Oman og Zanzibar da faren, Said bin Sultan, døde, men Majids rett til tronen blei bestridt. Etter arvestriden blei Oman og Zanzibar delt i to forskjellige sultandømmer, der Majid var sultan av Zanzibar og broren hans, Thuwaini bin Said, var sultan av Oman.
Said fikk kun ett barn, ei datter, og da han døde blei han etterfulgt av sin bror, Barghash.
Majid konsoliderte makta rundt den østafrikanske slavehandelen.
Han blei tiltalt som sayyid.
Clydedemningen

Clydedemningen er en demning med et vannkraftverk i elva Clutha på New Zealand. Installert total vannkrafteffekt er 445 MW. Det sto ferdig i 1992 og produserer 2,10 TWh årlig. 


== Eksterne lenker ==
(en) Clyde Dam – kategori av bilder, video eller lyd på Commons 
Tidslinje for utbygging av Clutha
Maraetai vannkraftverk

Maraetai vannkraftverk (I-II) er to vannkraftverk i elva Waikato på New Zealand. Installert total vannkrafteffekt er 360 MW. Det to kraftverkene sto ferdig i henholdsvis 1952 og 1971, og produserer tilsammen 0,86 TWh årlig.
Roxburgh-demningen

Roxburgh-demningen er en demning med et vannkraftverk i elva Clutha på New Zealand. Installert total vannkrafteffekt er 320 MW. Det sto ferdig i 1962 og produserer 0,86 TWh årlig. 


== Eksterne lenker ==
(en) Roxburgh Dam – kategori av bilder, video eller lyd på Commons 
Tidslinje for utbygging av Clutha
Tokaanu-demningen

Tokaanu-demningen er en demning med et vannkraftverk på North Island på New Zealand. Installert total vannkrafteffekt er 240 MW. Det sto ferdig i 1973.
Whakamaru-demningen

Whakamaru-demningen er en demning med et vannkraftverk i elva Waikato på Nordøya på New Zealand. Installert total vannkrafteffekt er 100 MW. Det sto ferdig i 1956.


== Referanser ==


== Eksterne lenker ==
Offisielt nettsted 
(en) Whakamaru Dam – kategori av bilder, video eller lyd på Commons
Louis Aumont

Louis Auguste François Aumont (født 7. januar 1805 i København, død 6. mai 1879 på Frederiksberg) var en dansk maler, far til Horace Aumont.
Aumont var sønn av underbokholder i Nationalbanken og major i borgervæpningen Jean Pierre Marie Aumont. Han gjennomførte studier ved Kunstakademiet og fikk i 1824 den lille og i 1826 den store sølvmedaljen. Med reiseunderstøttelse fra Frederik VI og senere av grev Moltke på 200 spesiedaler (800 kr.) årlig var han tre år i Paris og arbeidet hos maleren Antoine-Jean Gros. Samtidig malte han portretter.  
Etter hjemkomsten lyktes det ham ikke å bli agreèrt ved Kunstakademiet tross flere forsøk. I årene 1834–42 bodde han i Hamburg før han returnerte til København. 
Han ble mye benyttet som portrettmaler. Etter å ha vært i  Vestindia reiste han i 1853–65 som intendant ved Marinens skip. 
Han er begravet på Assistens Kirkegårds katolske avdeling.


== Verker ==
Selvportrett, 18 år gammel (1823, privateie)
Theodor Gliemann (1825)
August Bournonville (1828, Teatermuseet i Hofteatret)
Christian Waagepetersen og hustruen Albertine, født Schmidt (1829, privateie)
Claus Schall (ca. 1830)
Claus Schalls hustru Cathrine Margrethe (ca. 1830)
August Bournonville (1830, privateie)
Selvportrett, 25 år gammel (1830, privateie)
Johan Cornelius Krieger (1830)
Niels Petersen (ca. 1830, Det Kongelige Teater)
Prinsesse Caroline (1830, De Danske Kongers Kronologiske Samling)
Prinsesse Caroline Amalie (1830)
Prinsesse Vilhelmine (1831)
Prins Christian Frederik (1831)
Prinsesse Caroline (ca. 1830, De Danske Kongers Kronologiske Samling, deponert på Frederiksborgmuseet)
Prins Christian Frederik i ordensdrakt (1832, Christiansborg)
Johanne Luise Heiberg (1832, Teatermuseet)
Prins Christian Frederik (1834, De Danske Kongers Kronologiske Samling, deponert på Frederiksborgmuseet)
Franziska Carlsen (ca. 1843, Gammel Køgegård)
Marie Sophie de Coninck, gift Frölich, (1837, Statens Museum for Kunst)
Kaptein i artilleriet Fritz von Müller (malt i Vestindia ca. 1847, Det Kongelige Garnisonsbibliotek)
Miniatyrmaler Laurent Grünbaum (akvarell 1834, i Christian Hornemans stambok, Kobberstiksamlingen)
Ukjent ung mann (akvarell)
Kunstnerens hustru (tidligere i Johan Hansens samling)
H.C. Lund (etter dette kopi av Walseth i Møntergården, Odense)
Christian Danneskiold-Samsøe (Orebygård, tilskrevet)
Hermann Ernst Freund (Klintholm Gods)
Marquis de Massilian (museet i Montpellier)
To portretter av Adam Wilhelm Moltke som ble litografert av Carl Henckel
Forlegg til Carl Henckels litografi av Peder Pedersen


== Referanser ==


== Kilder ==
Philip Weilbach i Dansk Biografisk Leksikon


== Eksterne lenker ==
(en) Louis Aumont – kategori av bilder, video eller lyd på Commons 
(da) Louis Aumont på Kunstindeks Danmark / Weilbachs Kunstnerleksikon
Asialekene 1986

Asialekene 1986 var de tiende Asialekene, de ble arrangert i Seoul i Sør-Korea i perioden 20. september til 5. oktober 1986. Det var over 4 800 utøvere fra 27 nasjoner som deltok i tjuefem sporter. Kina ble beste nasjon med nittifire gullmedaljer foran Sør-Korea med nittitre.


== Medaljer ==


== Program ==


== Sporter ==

 Badminton
 Basketball
 Boksing
 Bordtennis
 Bowling
 Bryting
 Bueskyting
 Fekting
 Fotball
 Friidrett
 Golf
 Hestesport
 Håndball
 Judo
 Landhockey
 Padling
 Seiling
 Skyting
 Stuping
 Svømming
 Sykling
 Taekwondo
 Tennis
 Turn
 Vannpolo
 Vektløfting
 Volleyball


== Eksterne lenker ==
Página de los Juegos Asiáticos de 1986
Badminton under Asialekene 1986

Badminton under Asialekene 1986. Badminton var en av flere sporter under de tiende Asialekene som ble arrangert i Seoul i Sør-Korea i perioden 20. september til 5. oktober 1986. Det var sjuende gangen badminton var med på programmet i Asialekene. Det ble spilt single, double og lagkonkurranse for både damer og menn, og en mixeddobleturnering. Kina ble beste nasjon med fire gullmedaljer foran Sør-Korea med tre.


== Medaljer ==


== Eksterne lenker ==
Página de los Juegos Asiáticos de 1986
Veststraumen

Veststraumen er en  isstrøm i den vestlige delen av Maudheimvidda i Dronning Maud Land. Den er om lag 70 kilometer lang og strømmer på sørsiden av Vestfjella ut i Riiser-Larsenisen.
Breen ble observert og fotografert under en overflyvning av en LC-130 Hercules fra US Navy i november 1967. I 1969 ga USAs Advisory Committee on Antarctic Names breen navnet Endurance Glacier til minne om Shackletons ekspedisjon til Weddellhavet i 1915. Navnet ble imidlertid trukket tilbake da UK Antarctic Place-Names Committee ga en liten isbre på Elefantøya identisk navn. Det beskrivende navnet Veststraumen opptrer på et kart fra Norsk Polarinstitutt i 1972.


== Kilder ==
Composite Gazetteer of Antarctica Den vitenskapelige komite for antarktisforskning (SCAR). Katalognr. 15454


== Eksterne lenker ==
Per Holmlund, Ian A. Brown, Jens-Ove Näslund and Rickard Pettersson: «Balanced flow of the Veststraumen ice stream, Dronning Maud land, Antarctica»
Seppo Ilmarinen

Seppo Ilmarinen er en finsk sagnfigur. Ilmarinen er mestersmeden i det finske nasjonaleposet Kalevala. Han født en natt av jomfruen Iro og allerede samme morgen var en utlærd smed. Han smir himmelhvelvingen og den magiske kverna Sampo, og han gifter seg med Pohjolas datter etter å ha bestått flere prøver: pløyd en ormeåker, og fanget en bjørn, en ulv og ei gjedde.


== Referanser ==
Väinämöinen

Väinämöinen er en finsk sagnfigur og kulturhelt som er hovedperson i det finske dikteposet Kalevala (1849).


== Referanser ==


== Eksterne lenker ==
(en) Väinämöinen – kategori av bilder, video eller lyd på Commons
Sigalda vannkraftverk

Sigalda vannkraftverk er en demning med et vannkraftverk i elva Tungná på Island. Dette anlegget har en totalt installert effekt på  152 MW, og stod ferdig utbygd i 1978, etter fem års byggearbeider.


== Referanser ==


== Se også ==
Liste over verdens største vannkraftverk
Sultartangi vannkraftverk

Sultartangi vannkraftverk er en demning med et vannkraftverk i elva Tungná på Island. Dette anlegget har en totalt installert effekt på  120 MW, og stod ferdig utbygd i 2000, etter tre års byggearbeider.


== Se også ==
Liste over verdens største vannkraftverk
Hrauneyjafoss-demningen

Hrauneyjafoss-demningen er en demning med et vannkraftverk i elva Tungná på Island. Dette anlegget har en totalt installert effekt på  152 MW, og stod ferdig utbygd i 1981, etter fire års byggearbeider.


== Se også ==
Liste over verdens største vannkraftverk
Kenyir-demningen

Kenyir-demningen, også kjent under navnet Sultan Mahmud, er en demning med et vannkraftverk i elva Kenyir i Terengganu, Malaysia. Dette anlegget har en totalt installert effekt på  400 MW, ble påbegynt i 1978 og stod ferdig utbygd i 1988. Årsproduksjonen er på 1,60 TWh elektrisk kraft.


== Se også ==
Liste over verdens største vannkraftverk
Colbún vannkraftverk

Colbún vannkraftverk er en demning med et vannkraftverk i Chile. Dette anlegget har en totalt installert effekt på  400 MW, ble påbegynt i 1978 og stod ferdig utbygd i 1985.


== Se også ==
Liste over verdens største vannkraftverk
Rapel vannkraftverk

Rapel vannkraftverk som skapes av Rapel-demningen er en demning med et vannkraftverk i elva Tinguiririca, ei sideelv til Cachapoal i det sentrale Chile. Det ligger 19 km nord for bykommunen La Estrella, provins Cardenal Caro, i regionen O'Higgins. 
Dette anlegget har en totalt installert effekt på  275 – 377 MW, ble påbegynt i 1960 og stod ferdig utbygd i 1968. 
Demningen er en betong buedam som er 112 meter høy og 350 meter lang. Reservoaret Rapelsjøen inneholder inntil 700 millioner m3 vannmasser, og har et areal på 


== Se også ==
Liste over verdens største vannkraftverk


== Eksterne lenker ==
(en) Rapel Dam – kategori av bilder, video eller lyd på Commons 
Beskrivelse hos eierselskapet Endesa. Besøkt 21. februar 2012.
Alfalfal vannkraftverk

Alfalfal vannkraftverk er et vannkraftverk i Chile. Dette anlegget har en totalt installert effekt på  160 MW, ble påbegynt i 1985 og stod ferdig utbygd i 1991.


== Se også ==
Liste over verdens største vannkraftverk
Arenaldemningen

Arenaldemningen er en demning med et vannkraftverk som demmer opp Arenalsjøen, i Costa Rica. Dette anlegget har en totalt installert effekt på  370 MW, ble påbegynt i 1974 og stod ferdig utbygd i 1982. 


== Se også ==
Liste over verdens største vannkraftverk
Angostura vannkraftverk

Angostura vannkraftverk er en demning med et vannkraftverk i elva Reventazón, i Costa Rica. Dette anlegget har en totalt installert effekt på 177 MW og ligger 18 kilometer nedenfor Cachí vannkraftverk.


== Se også ==
Liste over verdens største vannkraftverk


== Referanser ==


== Eksterne lenker ==
(en) Angostura Dam (Costa Rica) – kategori av bilder, video eller lyd på Commons
Cachí vannkraftverk

Cachí vannkraftverk er en demning med et vannkraftverk i elva Reventazón i Costa Rica. Det befinner seg i kantonen Paraíso i provinsen Cartago. Anlegget har en totalt installert effekt på  161 MW. Det ble påbegynt i 1960 og stod ferdig utbygd i 1978. Den kunstige innsjøen Cachísjøen ble oppretta for å bygge kraftverket. Angostura vannkraftverk ligger 18 kilometer nedenfor Cachí vannkraftverk.


== Se også ==
Liste over verdens største vannkraftverk


== Referanser ==
Río Macho vannkraftverk

Río Macho vannkraftverk er en demning med et vannkraftverk som demmer opp elva Río Macho i Costa Rica. Anlegget har en totalt installert effekt på  120 MW. Det ble påbegynt i 1959 og stod ferdig utbygd i 1963. Det ble videre modernisert i 1978.


== Se også ==
Liste over verdens største vannkraftverk


== Referanser ==
Pocinho-demningen

Pocinho-demningen (portugisisk: Barragem do Pocinho) er en demning med et vannkraftverk og en sluse i  elven Douro, på grensen mellom distriktene Guarda på grensen til sørligste Braganca, i Portugal. Demningen ligger der hvor Duero får tilsig av elvene Câo og Sabor. Dette er den øverste av fem dammer i elven.


=== Demningen ===
Demningen er en 49 meter høy og 90 meter lang gravitasjonsdam i betong. Den skaper et reservoar som er 40 km langt, og har et største oppdemmet vannvolum på 83 millioner m³.
Det går en kjørevei over demningen og det er en fisketrapp her.
Den ble påbegynt i 1978 og stod ferdig i 1983.


=== Kraftverket ===
Kraftverket ble satt i drift i 1983, har en totalt installert effekt på 186 MW, den gjennomsnittlige årlige produksjonen er 534 GWh. Kraftstasjonen har 3 Kaplan turbiner med 57,6 MW hver.


=== Slusen ===
Det er også en sluse her, Pocinho sluse, slik at båter kan passere dammen.
Slusen er 90 meter lang og 12,1 meter bred og hever båtene ca. 20 meter, den ligger på venstre side av dammen.
Nedstrøms port åpnes og lukkes som en bok. Inne i slusen er det tre fortøyningskroker i begge veggene av slusen, krokene følger båtene når de heves eller senkes.

Slusen ble bygget samtidig med dammen, den ble påbegynt i 1978 og stod ferdig i 1983.


== Referanser ==


== Se også ==
Liste over verdens største vannkraftverk


== Eksterne lenker ==
Hydropower & Dams in Europe 2011. Besøkt 17. januar 2012.
Carrapatelo-demningen

Carrapatelo-demningen (portugisisk: Barragem do Carrapatelo) er en demning med et vannkraftverk og vedens høyeste sluse, i elven Douro, på grensen mellom distriktene Oporto i nord og distriktet Viseu i sør,  nordvest i Portugal. Dette er den nest nederste av fem dammer i elven.


=== Demningen ===
Demningen er en 57 meter høy og 400 meter lang gravitasjonsdam i betong. Den skaper et reservoar som er 40 km langt, og har et største oppdemmet vannvolum på 148 millioner m³. 
Dammen har 6 store segmentporter, med et spenn på 26,0 meter og en høyde på 15,4 meter, maksimum vannstrøm er på 22 000 m³.
Det går en kjørevei over demningen og det er en fisketrapp her.
Den ble påbegynt i 1965 og stod ferdig i 1972 og var den første demningen i Douro.


=== Kraftverket ===
Kraftverket ble satt i drift i med to turbiner i 1971 og en i 1972, har en fallhøyde på 31 meter, og totalt installert effekt på 201 MW, den gjennomsnittlige årlige produksjonen er 871 GWh. Kraftstasjonen har 3 Kaplan turbinger med 63,4 MW hver plassert på venstre side av demningen.


=== Slusen ===
Det er også en sluse her slik at båter kan passere dammen, Carrapatelo sluse, som med sin 35 meter er verdens høyeste.
Slusen er 85 meter lang og 12,1 meter bred og hever båtene ca. 35 meter, den ligger på venstre side av dammen.
Nedstrøms port åpnes og lukkes som en giljotin. Inne i slusen er det fire fortøyningskroker i begge veggene av slusen, krokene følger båtene når de heves eller senkes.
Slusen ble bygget samtidig med dammen, den ble påbegynt i 1965 og stod ferdig i 1972.


== Referanser ==


== Se også ==
Liste over verdens største vannkraftverk


== Eksterne lenker ==
Hydropower & Dams in Europe 2011. Besøkt 17. januar 2012.
Picote-demningen

Picote-demningen er en demning med et vannkraftverk i distriktet Braganca i Portugal, på grensen til den spanske provinsen Zamora. Det ligger 6 km fra småbyen Picote.
Dette anlegget har en totalt installert effekt på  180 – 195 MW, fordelt på tre francisturbiner. Byggingen ble påbegynt i 1950 og kraftverket stod ferdig utbygd i 1958.
Demningen er en 100 meter høy og 139 meter bred gravitasjons-buedam i betong.


== Se også ==
Liste over verdens største vannkraftverk


== Eksterne lenker ==
(en) Barragem de Picote – kategori av bilder, video eller lyd på Commons 
Hydropower & Dams in Europe 2011. Besøkt 17. januar 2012.
Réguademningen

Régua-demningen (portugisisk: Barragem da Régua) er den samme som Bagaúste-demningen (portugisisk:  Barragem de Bagaúste) er en demning med et vannkraftverk og en sluse i elven Douro, på grensen mellom distriktene Vila Real i nord og Viseu i sør, i det nordlige Portugal. Dette er den midterste av fem dammer i elven.


=== Demningen ===
Demningen er en 41 meter høy og 350 meter lang gravitasjonsdam i betong. Den skaper et reservoar som har et største oppdemmet vannvolum på 95 millioner m³.
Den ble påbegynt i 1967 og stod ferdig i 1973.


=== Kraftverket ===
Kraftverket ble satt i drift i 1973, har en totalt installert effekt på 180 MW, den gjennomsnittlige årlige produksjonen er 738 GWh. Kraftstasjonen har 3 Kaplan turbinger med 60 MW hver.


=== Slusen ===
Det er også en sluse her, Régua (eller Bagaúste) sluse, slik at båter kan passere dammen.
Slusen er 90 meter lang og 12,1 meter bred og hever båtene ca. 28,5 meter, den ligger på høyre side av dammen.
Nedstrøms port åpnes og lukkes som en giljotin. Inne i slusen er det tre fortøyningskroker i begge veggene av slusen, krokene følger båtene når de heves eller senkes.
Slusen ble bygget samtidig med dammen, den ble påbegynt i 1967 og stod ferdig i 1973.


== Referanser ==


== Se også ==
Liste over verdens største vannkraftverk


== Eksterne lenker ==
(en) Barragem da Régua – kategori av bilder, video eller lyd på Commons 
Hydropower & Dams in Europe 2011. Besøkt 17. januar 2012.
Vilarinho das Furnas-demningen

Vilarinho das Furnas-demningen, også kjent under navnet Vilarinho I, er en demning med et vannkraftverk i distriktet Braga, i Portugal. Dette anlegget har en totalt installert effekt på  148 MW, ble påbegynt i 1973 og stod ferdig utbygd i 1988.


== Se også ==
Liste over verdens største vannkraftverk


== Eksterne lenker ==
(en) Barragem de Vilarinho das Furnas – kategori av bilder, video eller lyd på Commons